Marcel Marceau
Marcel Marceau (sünninimi Marcel Mangel; 22. märts 1923 Strasbourg – 22. september 2007 Cahors) oli prantsuse miim ja näitleja. Marceau sündis poola-juudi emigrantide perekonnas. Õppis Charles Dullini, Jean-Louis Barrault' ja Étienne Decroux' juures. Teise maailmasõja ajal osales Prantsuse vastupanuliikumises. 1947. aastal lõi kloun Bipi lavakuju, mis tõi talle rahvusvahelise tuntuse. Mängis Sarah Bernhardti teatris ja Champs-Élysées' teatris.